
הכנסת העשרים
מושב שני
<פרוטוקול מס' 289>
מישיבת ועדת העבודה, הרווחה והבריאות
יום שלישי, כ"ט בסיון התשע"ו (05 ביולי 2016), שעה 13:10
<סדר היום:>
<הצעת חוק עבודת נשים (תיקון מס' 54) (זכויות הוריות), התשע"ו-2016 פ/2041/20 כ/629, של חה"כ רחל עזריה

>
נכחו:

<חברי הוועדה:> 
טלי פלוסקוב – מ"מ היו"ר
חברי הכנסת:
רחל עזריה
<מוזמנים:> 
	מאיה טאוסיג
	–
	לשכה משפטית, משרד הכלכלה והתעשייה


לרשימת השדלנים שנכחו בדיון – ראו בקישור זה.

<ייעוץ משפטי: >
ענת מימון
<רכזת בכירה בוועדה:>
אתי שבתאי
<רישום פרלמנטרי:>
יפעת קדם
<הצעת חוק עבודת נשים (תיקון מס' 54) (זכויות הוריות), התשע"ו-2016,  פ/2041/20 כ/629, של חה"כ רחל עזריה>
<היו"ר טלי פלוסקוב:>
אני פותחת את ישיבת הוועדה. אנחנו ממשיכים את הדיון בהצעת חוק עבודת נשים (תיקון מ' 54). הוגשה רביזיה על ידי חברת הכנסת רחל עזריה.  

<ענת מימון:>
אנחנו נצביע על אם הוועדה רוצה לפתוח את הבקשה לדיון מחדש, או שהיא דוחה את הבקשה לרביזיה.
<היו"ר טלי פלוסקוב:>
מי בעד לקבל את הרביזיה?
הצבעה

בעד – פה אחד
נגד – אין 

נמנעים – אין 

הרביזיה אושרה.
<ענת מימון:>
על השולחן נמצאת הצעת החוק שאישרנו בישיבה הקודמת. במהלך הישיבה ביקשנו שהתוספת תהיה באישור הוועדה. 
<רחל עזריה (כולנו):>
אני מבקשת שגם התקנות יהיו באישור הוועדה. 
<ענת מימון:>
אנחנו רוצים שהתקנות לפי סעיף 7ב יהיו באישור ועדת העבודה, הרווחה והבריאות של הכנסת. 

<היו"ר טלי פלוסקוב:>
בקשה הגיונית לחלוטין.

<ענת מימון:>
אני רק מציינת שתקנות לפי פסקה 2 או התיקון של התוספת יובאו בתוך 4 חודשים, שאר סוגי התקנות לא חייבים לבוא בתוך 4 חודשים.
<מאיה טאוסיג:>
דיברתי עם היועץ משפטי שלנו, הוא הסביר לי שזה תקנות רשות, אי אפשר להכפיף אותנו למסגרת של זמנים. או שיש הצדקה עניינית להחרגה בתקנות ואנחנו נבדוק אם יש מקום להחריג בתקנות, או שאין הצדקה ולא נתקין תקנות, הם יוכלו לפעול במישורים אחרים שהם אמרו שהם יעשו.  אי אפשר להכפיף אותנו למסגרת זמנים כשמדובר בתקנות רשות. זה מבחינה משפטית. 

<רחל עזריה (כולנו):>
התקנות הן רשות.

<ענת מימון:>
כמו שמשרד המשפטים אמר, בעניין הזה של ההחרגה של ענפים אנחנו רוצים שתיעשה בחינה וזה יובא בפני הוועדה בתוך 4 חודשים.
<היו"ר טלי פלוסקוב:>
גם אם תחליטו לא לעשות, תדווחו לוועדה.
<רחל עזריה (כולנו):>
הם לא צריכים. אם הם לא רואים לנכון להתקין תקנות, הם לא צריכים להתקין תקנות.
<היו"ר טלי פלוסקוב:>
אם אתם כן מחליטים, אז תוך 4 חודשים. 

<רחל עזריה (כולנו):>
אנחנו מבקשים שתזדרזו.
<מאיה טאוסיג:>
יש עניין נוסף שנכנס במסגרת השיקולים. יש החלטת ממשלה על הפחתת הנטל הרגולטורי. פה נראה שיש הפחתת נטל, אבל זה תהליך חדש במשרדי ממשלה שנעשה על ידי אגף תכנון ואסטרטגיה. כל התקנת תקנות צריכה לעבור את התהליך הזה, ככה שלא בטוח שאנחנו יכולים להספיק לעשות את זה במסגרת הזמנים הזאת.

<רחל עזריה (כולנו):>
אפשר להגדיל לחצי שנה?

<ענת מימון:>
אפשר להגדיל לחצי שנה.

<מאיה טאוסיג:>
כל הרעיון להכפיף למסגרת זמנים הוא בעייתי, כיוון שמדובר בתקנות רשות. 

<ענת מימון:>
התקנות הראשונות זה סעיף ששי ממשרד המשפטים הציע שנוסיף. ברגע שזה עובר לתוספת ויש אפשרות קלה יותר לתקן, אנחנו לא חייבים את הסעיף של התקנות הראשונות. חשוב לי לשמוע את עמדת נציג משרד המשפטים.
<(הישיבה נפסקה בשעה 13:15 ונתחדשה בשעה 13:17.)>
<היו"ר טלי פלוסקוב:>
אנחנו מחדשים את הישיבה.
<ענת מימון:>
משרד המשפטים מבקש להשאיר את הסעיף באופן שבתוך פרק זמן של 4 חודשים יובאו אחד מאלה: או תקנות לפי פסקה 2, או תיקון לתוספת לעניין הוספת ענפים. כמו שאמרתי, שני אלה יהיו באישור הוועדה.

<היו"ר טלי פלוסקוב:>
אני מבקשת להצביע על התיקון שציינה היועצת המשפטית. 

<מאיה טאוסיג:>
אולי עדיף שיהיה יותר זמן.
<ענת מימון:>
גם ככה יום התחילה של החוק יהיה חודש מיום פרסומו. אנחנו כבר נמצאים ב-5 חודשים. 
<רחל עזריה (כולנו):>
לי אין בעיה לתת להם יותר זמן.
<היו"ר טלי פלוסקוב:>
חצי שנה מקובל?

<רחל עזריה (כולנו):>
אפשר חצי שנה.

<ענת מימון:>
חצי שנה מיום התחילה. 

<היו"ר טלי פלוסקוב:>
מי בעד ההצעה שנקראה עכשיו?
הצבעה

בעד – פה אחד 

נגד –  אין
נמנעים –  אין
ההצעה אושרה.
<היו"ר טלי פלוסקוב:>
תודה רבה, הישיבה נעולה.

<הישיבה ננעלה בשעה 13:20.>

